Noordwes-man deur pofadder gepikDie pofadder wat die man gepik het se kop is afgekap. Foto: Netcare 911 ŉ 45-jarige man is in ŉ ernstige toestand in ŉ hospitaal nadat ŉ pofadder hom Maandagmiddag in Rysmierbult in Roodraai in Noordwes gepik het. “Die slang is glo naby ŉ huis in die gebied opgespoor,” het Santi Steinmann, woordvoerder van Netcare 911, Dinsdag gesê. “Inwoners het probeer om die slang te vang toe dit die man gepik het.” Paramedici het die man op die toneel behandel en na ŉ nabygeleë hospitaal geneem vir verdere behandeling.